ເປັນ​ຫຍັງ​ ໄຕ້​ຫວັນ ຈຶ່ງມີ​ໄວ​ຣັ​ສ​ໂຄ​ໂຣ​ນາ ພຽງ​ແຕ່ 42 ກໍ​ລະ​ນີ​ ໃນ​ຂະ​ນະ​ທີ່ ​ປະ​ເທດ​ເພື່ອນ​ບ້ານ ມ​ີ​ຫຼາຍ​ຮ້ອຍ ຫຼື ​ພັນ
ໄຕ້​ຫວັນ ໄດ້​ມີ​ການການກະ​ກຽມ​ໄວ້​ແຕ່​ຫົວ​ທີ​ເປັນ​ພິ​ເສດ ກ່ຽວ​ກັບ​ການ​ແຜ່​ລະ​ບ​າດ​ໄວ​ຣັ​ສ​ໂຄ​ໂຣ​ນາ ທີ່​ບັນ​ດາ​ນັກ​ວິ​ເຄາະ ແລະ​ສະ​ມາ​ຊິກ​ສະ​ພາ​ກ່າວ່າ ມັນ​ມີ​ປະ​ສິດ​ທິ​ຜົນຫຼາຍ.
ໄຕ້ຫວັນ ຕັ້ງຢູ່ໃກ້ກັບປະເທດ ຍີ່ປຸ່ນ, ຈີນ ແລະ ເກົາຫຼີໃຕ້, ເຊິ່ງແມ່ນສາມປະເທດທີ່ມີ ການລະບາດຂອງໄວຣັສໂຄໂຣນາທີ່ຮ້າຍແຮງສຸດຂອງໂລກ ແຕ່ວ່າປະເທດເກາະດອນ ມີພຽງແຕ່ 42 ກໍລະນີເທົ່ານັ້ນ ການກະກຽມໄວ້ແຕ່ຫົວທີເປັນພິເສດ, ການກະກຽມທີ່ມີປະສິດທິຜົນ, ທີ່ບັນດານັກວິເຄາະ ແລະສະມາຊິກສະພາກ່າວ່າ ມັນມີປະສິດທິຜົນຫຼາຍ ຈົນເຮັດໃຫ້ການຮັບຮອງລັດຖະບານ ໂດຍປະຊາຊົນ ເພີ່ມຂຶ້ນຢ່າງບໍ່ຄາດຄິດໃນເດືອນແລ້ວນີ້ ພວກເຈົ້າໜ້າທີ່ສາທາລະນະສຸກ ໄຕ້ຫວັນ ໄດ້ເຫັນໄວຣັສເປັນຮູບເປັນຮ່າງຢູ່ເມືອງວູຫານ ພາກກາງຂອງປະເທດ ຈີນ ໃນເດືອນທັນວາປີກາຍນີ້ ແລະໄດ້ເລີ້ມກວດຜູ້ໂດຍສານທີ່ໄດ້ ເດີນທາງມາຈາກທີ່ນັ້ນ ເຂົາເຈົ້າຍັງໄດ້ຕັດສາຍການບິນສ່ວນໃຫຍ່ຈາກປະເທດຈີນ ທີ່ ເປັນບ່ອນເກີດຂອງການແຜ່ລະບາດ ກ່ອນທີ່ຫຼາຍແຫ່ງອື່ນໆຢູ່ໃນເອເຊຍໄດ້ເຮັດ ບັດນີ້ຕຶກສາທາລະນະເກືອບທຸກໆແຫ່ງຢູ່ໃນນະຄອນຫຼວງ ໄທເປ ແມ່ນມີນ້ຳຢາລ້າງມືໄວ້ ໃຫ້ ແລະມີໄວ້ຫຼາຍ ເຊັ່ນວ່າຢູ່ໂຮງຮຽນ ທີ່ໄດ້ຮຽກຮ້ອງໃຫ້ທຸກຄົນທີ່ເຂົ້າໄປ ຕ້ອງກວດກາ ອາການໄຂ້ຫວັດ ສູນກາງຄວບຄຸມພະຍາດຂອງ ໄຕ້ຫວັນ ໄດ້ປະກາດກໍລະນີໃໝ່ທຸກມື້ ໃນເດືອນກຸມພາ ເຂົາເຈົ້າໄດ້ເລີ້ມຈຳກັດການຊື້ໜ້າກາກ ເພື່ອປ້ອງກັນຄວາມກົງວົນໃນ ການຊື້ ທ່ານ ຢູ ຢິງ-ລັງ ປະທານມູນນິທິຄວາມຄິດເຫັນຂອງສາທາລະນະ ຊາວໄຕ້ຫວັນ ທີ່ໃຊ້ ຄຳເວົ້າທ້ອງຖິ່ນ ຕໍ່ພະຍາດທີ່ທາງການຮ້ອງວ່າ COVID-19 ນັ້ນວ່າ ທ່ານກ່າວວ່າ ລັດຖະບານໄດ້ເອົາໃຈໃສ່ກັບໄວຣັສດັ່ງກ່າວເທື່ອທຳອິດໃນເດືອນທັນວາປີກາຍນີ້ ໃນຂະ ນະທີ່ປະຊາຊົນ ຈີນ ໄດ້ເລີ້ມເວົ້າ ກ່ຽວກັບ ມັນຢ່າງບໍ່ເປັນທາງການ ໃນການຕອບໂຕ້ນັ້ນ ສູນກາງເພື່ອການຄວບຄຸມພະຍາດ ໄດ້ເລີ້ມທຳການກວດໂຣກສາຍການບິນໂດຍກົງທຸກ ຖ້ຽວ ທີ່ມາຈາກເມືອງວູຫານໃນວັນທີ 31 ເດືອນທັນວາ ສູນກາງດັ່ງກ່າວ ໄດ້ເວົ້າຢູ່ໜ້າ ແວັບໄຊ້ວ່າ ຕົກມາເຖິງວັນທີ 9 ມັງກອນ “ຕົນໄດ້ທຳການກວດກາ” 14 ຖ້ຽວບິນ ທີ່ມີຜູ້ ໂດຍສານ ແລະ ພວກລູກເຮືອ 1,317 ຄົນ